Caminant per Cabo de Gata
2024-04-15 - 2024-04-21
Descobreix a peu aquest fantàstic paratge de la costa andalusa.
El Parc Natural Cabo de Gata – Níjar és una de les joies naturals d’Andalusia, de caràcter semi-desèrtic i de passat volcànic, destaca per la seva fauna i flora, i també per la seva costa, és l’espai protegit marítim terrestre de major extensió a la Península Ibèrica.
Allotjament: Hotel Agades (San José)
Inscripcions a partir del 15 de gener

Casal d'Estiu 2024: reunió informativa
2024-04-15 19:30 - 20:00 (Europe/Madrid)

Cafè científic.- Evolució del clima a Catalunya i impactes del canvi climàtic
2024-04-16 19:00 - 20:30
Evolució del clima a Catalunya i impactes del canvi climàtic, a càrrec de Jordi Cunillera Grañó, Doctor en Ciències Físiques.
Organitza: La Ruda. Amics de Can Deu per a l’agricultura ecològica
Els efectes del canvi climàtic en la meteorologia, en el nostre entorn, en la vegetació, l’agricultura…
A les 19 h, a la sala d’actes – gratuït

Xerrades obertes sobre temes de muntanya.- GR; els senders federatius. Catalunya pas a pas
2024-04-16 20:00 - 20:30
GR; els senders federatius. Catalunya pas a pas a càrrec d’en Manolo Barcia.
Amb una xarxa de moltíssims km arreu del món, els senders de gran recorregut ocupen un graó molt alt en l’ambient excursionista. En el decurs de la xerrada sabrem el perquè d’aquesta xarxa i veurem quines avantatges tenen aquests camins.
A les 19 h, virtual (zoom)

BTT.- Vora Ter
2024-04-17

Vídeo.- Donde vive el choro de cola amarilla, de Laura Mariné
2024-04-17 19:00 - 20:00
Vam conèixer l’autora en els darrers Premis Fàbregues on va ser guardonada amb una Menció.
Estudia Biologia Ambiental i Comunicació Audiovisual a la U.A.B.
El documental que estrenem, rodat a l’Amazonia del Perú, és el treball de fi de grau de pràctiques de primatologia.
A les 19h a la sala d’actes. Gratuït

Projecció 'Canigó 1883. La llegenda pirinenca de Jacint Verdaguer'
2024-04-18 19:30 - 21:00
Canigó 1883. La llegenda pirinenca de Jacint Verdaguer, dirigida per Albert Naudín, és la segona part del díptic iniciat per Maleïda 1882, al voltant de les excursions del poeta pel Pirineu durant els estius del 1882 i 1883, i que són l’origen i la inspiració del seu gran poema èpic Canigó.
A diferència del llargmetratge precedent, a Canigó 1883 s’explica la història des de la ficció. L’actor Lluís Soler, gran coneixedor de la vida de Verdaguer, torna a interpretar-lo. El repartiment es completa amb Santi Pocino, que dona vida al Verdaguer més jove, Sílvia Bel, que interpreta la fada Flordeneu, i Xavier Boada, en el paper de Jaume Collell, l’amic íntim de Verdaguer.
SINOPSI
Any 1883. Verdaguer, als 38 anys, i acompanyat d’un guia, puja al pic de Balaig, el cim més alt de la muntanya de Canigó. Des de les altures, la inspiració porta el poeta a la gènesi del Cant Quart del poema Canigó, un viatge pel Pirineu en una carrossa voladora, on Flordeneu, la fada, sedueix el cavaller Gentil. La idea propicia una travessa pels cims més alts del Pirineu, plena de reptes i passatges sorprenents que, anys més tard, ja gran, el poeta rememora tot rellegint la seva obra cabdal, Canigó.
Sala d’actes, a les 19:30 h, gratuït. Comptarem amb el seu director Albert Naudín, qui en farà la presentació.

Curses d'Orientació.- Cursa popular a Masrampinyo
2024-04-20
Cursa popular d’orientació amb circuits per a totes les edats i nivells, als termes de Ripollet i Montcada
Consulta’n tota la informació
Inscripcions fins el 15 d’abril

Muntanya.- Torrent dels Abadals i Turó del Marquès (Bages)
2024-04-20

Natura.- Natura secreta al cor del Bages
2024-04-20
A ponent del terme de Manresa, la riera de Rajadell discorre encaixada per una vall estreta fins a desembocar al riu Cardener. Sota els balços escarpats, l’aigua dels meandres amanyaga uns boscos de ribera de gran ufana i riquesa naturalística. Gorgs i masies, fonts i camins centenaris, barraques de vinya i pous de glaç, natura i modernisme, s’apleguen en aquest espai natural del pla de Bages.
Des de la torre medieval de Santa Caterina, que ens oferirà una espectacular vista aèria de la capital bagenca, fins a la modernista Torre Lluvià, amb el teló de fons de Montserrat, gaudirem d’un paisatge i una natura que ben segur que us sorprendrà.
Durada: Tot el dia
Transport: Transport públic
Dificultat: Mitjana

La Ganyota.- Festa Major
2024-04-20

Marxa Nòrdica.- Curs d'iniciació a la Marxa Nòrdica
2024-04-20
Aprèn la tècnica i descobreix tots els beneficis d’aquesta modalitat esportiva
Curs de 8 hores
Horari: de 9 a 13 h, pausa per dinar, i de 14 a 18h
Lloc: Masia i bosc de Can Deu
Cal portar esmorzar i dinar.

Orientació.- Copa Catalana de Rogaine. Rogaine dels Bessons. Organitza EKKE
2024-04-21

Caminades saludables Tot el dia.-Tossal Llissol i cingles Vallcebre
2024-04-23, 2024-04-25
Berguedà. Distància: dt: 7 km; dj: 8,5 km >> Desnivell: dt: +/- 250 m; dj: +/- 400
Excursió als cingles de Vallcebre amb ascensió al Tossal Llisol, des d’on gaudirem d’espectaculars vistes del Pedraforca, la serra d’Ensija, el Cadí – Moixeró o la Tosa d’Alp.

Diada de Sant Jordi
2024-04-23
Ens trobareu a la Rambla de Sabadell, de 9 a 21h, entre el carrer de la República i el carrer Jardí. Hi trobareu el llibres Excursions per conèixer el rodal de Sabadell, llibres dels nostres socis i sòcies, llibre del centenari i informació de totes les nostres activitats!
També La Ganyota tindrà una parada de venda de roses a la Ronda Zamenhof , 66-68
Us esperem!

Càpsula formativa.- Cuidem-nos els peus
2024-04-24 19:45 - 21:00
Atencions i solucions a la pràctica de caminar.
Calçat: característiques i recomanacions.
A càrrec de Raul Criado, Graduat en Podologia per la FUB, i de David Mosquera, Diplomat en Fisioterapia a la UIC i Graduat en Podologia per la FUB.
19:45h a la Sala d’actes.

Assemblea General Ordinària de socis i sòcies
2024-04-25
Per acord de la junta directiva, us convoquem a l’assemblea GENERAL ORDINÀRIA de la Unió Excursionista de Sabadell, que se celebrarà el DIJOUS 25 d’abril de 2024, a dos quarts de set de la tarda en primera convocatòria, i a les set en segona, al local de l’entitat (carrer Salut, 14-16 de Sabadell), per tractar dels assumptes continguts a l’Ordre del dia, que consta a continuació.
ORDRE DEL DIA ASSEMBLEA GENERAL ORDINÀRIA:

Aprovació, si escau, de l’actes de les Assemblees anteriors.
Memòria d’activitats any 2023
Aprovació, si escau, dels comptes anuals de l’exercici 2023 i aplicació del resultat.
Aprovació, si escau, del pressupost per al 2024.
Projectes de la Junta Directiva i, si escau, debat i aprovació de les propostes.
Debat i aprovació, si escau, de les propostes que formulin els socis.
Qüestions i preguntes.

D’acord amb el que preveu l’article 13 dels estatuts vigents, en relació a les propostes dels socis, caldrà que vagin signades, almenys, per deu socis numeraris, siguin presentades a la Junta Directiva i exposades al tauler d’anuncis, almenys deu dies abans de l’Assemblea.

Sabadell, 11 de març de 2024
La Junta Directiva

Natura.- Poca aigua i massa sabó
2024-04-27
Hi ha un abans i un després del dia que es visita una depuradora. Tothom hauria de visitar-ne una almenys un cop a la vida. En el context de sequera en què vivim, la conscienciació sobre tots els aspectes de la gestió de l’aigua és cabdal. Visita guiada a l’Estació Depuradora d’Aigües Residuals del riu Ripoll. Per a conèixer el cicle de l’aigua al riu Ripoll a Sabadell. Amb la col·laboració d’Aigües Sabadell.
Durada: Matinal
Transport: Cotxes particulars
Dificultat: Apta per a infants caminadors

Jovent 3.5.- Serra de Milany
2024-04-27
Dificultat mitjana, amb opció de fer un tram de trepadeta amb corda. El recorregut transcórrer sota fagedes i majoritàriament per corriols, es ressegueix un tram de carena, algun de pista i s’arriba al cim creuant pastures.
Es recomana portar bastons, tant per la pujada com de la baixada. No hi ha fonts en tot el recorregut, per tant, cal portar aigua suficient (entre 1,5L o 2L per persones).
El castell de Milany (1529 m) és un dels 100 cim de la FEEC.
Total: 14 km de ruta i uns 700 metres de desnivell que es poden fer en unes 4:30 hores en moviment.
Socis gratuït.
Soci@web i no socis: 5€
En cas de no estar federat/ada cal tramitar assegurança temporal.
Inscripcions obertes

Foto.- 'Fallo' mensual
2024-04-30 19:30 - 20:30
Cada mes fem valoració o “fallo” de fotografies dels diferents temes mensuals. La participació és obert a tots els socis i sòcies.
Es poden portar un màxim de dues fotografies degudament identificades al darrera amb el nom de la persona que les presenti fins a les 19 hores del mateix dia del ‘fallo’.
La mida de les fotografies és lliure dins d’una cartulina de 30×40
Cada participant pot ser present a la valoració i comentari de les fotografies per part del Jurat.
ABRIL: CONTRAPICAT
Definició d’Angle contrapicat: És el contrari de l’angle picat. Té un angle oblic inferior, és a dir, per sota de l’altura dels ulls i lleugerament cap amunt. La càmera es localitza en un punt baix de manera que els elements de l’escena queden en una posició de superioritat i poder en referència a l’espectador, que es troba completament dominat i insegur davant de la figura que apareix en pantalla. És molt utilitzat en la fotografia arquitectònica i recurrent en el cinema a l’hora de representar, per exemple, el personatge dolent de la pel·lícula.

Divendres culturals.- Hits.cat
2024-05-03 20:00 - 21:00
LA CARENA DE LA UES ens presenta un concert de temes coneguts de música moderna totes expressades en català de grups internacionals i locals: ABBA, Sopa de Cabra, Sau, Bob Dylan…
i a les 19 h, 30 min abans de començar, tastets amb La Galana.
Inscriu-te ara!

Muntanya.- El Querforadat i circular a Cava
2024-05-04
Recorregut dins el parc natural del Cadí Moixeró on gaudirem i descobrirem part del seu patrimoni natural recorrent part dels senders, afloraments geològics i la caldera volcànica d’un supervolcà que a més ens permetran interpretar la formació de la serralada del Cadí, la Vall de la Cerdanya i els seus pics fent un gran viatge en el temps. Sortirem des del petit i emblemàtic poble del Querforadat al peu de la Serra del Cadí ubicat a 1380 m d’altura dins el terme municipal de Cava. És una ruta sense dificultat tècnica, moderada, d’uns 15 km de recorregut circular.
Nivell de dificultat: Moderat
Distància: 15 km >> Temps efectiu aproximat: 6 hores.
Sortida en cotxes particulars. Trobada a les 7 h a l’aparcament del Parc Catalunya, davant del Club de Tenis.
Material: Calçat de muntanya, samarreta de màniga curta, samarreta tèrmica, polar, anorac, aigua, esmorzar, dinar, crema protectora, bastons.
Preu: Socis/es: 36€ >> soci@web i no socis/es: 47€.
Cal estar federat/ada o bé tramitar assegurança temporal obligatòria de dia.
Inscripcions del 22 d’abril al 2 de maig a ues.cat, app o presencialment a secretaria.
Reunió informativa: Dijous 2 de maig a les 19 h a la UES.

Senders.- Camí natural de l’Ebre, de Miravet a Benifallet
2024-05-04

Orientació.-Copa Catalana: Dos dies dels Pirineus a Taús. Organitza Xinoxano
2024-05-04 - 2024-05-05

62a Marxa Excursionista Infantil de Regularitat
2024-05-05
62a Marxa Excursionista Infantil de Regularitat

El diumenge 5 de maig de 2024 els més petits tenen una nova cita amb un dels grans clàssics de la UES: la Marxa Excursionista Infantil de Regularitat.
Sortida: Plaça de Mas Isarn de Terrassa
Qui pot participar-hi? Hi poden participar nois i noies nascuts entre 2010 a 2017, ambdós inclosos, formant parella infantil o mixta.

Els nascuts a 2017 obligatòriament hauran de formar parella mixta (infant i major de 16 anys)
Els nascuts entre 2016 i 2010 podran formar parella mixta o parella infantil (dos infants d’entre 2016 i 2010)

Com s’organitzen les parelles?
Són totalment lliures mentre un dels dos membres sigui nascut entre 2010 i 2017. Així doncs podeu participar-hi amb germans, amics, cosins, pares, tiets, avis, etc. Hi ha parelles infantils (2 infants) i parelles mixtes (infant-adult) en classificacions diferents.
Horari: 8:00 – 13:00 h
Caldrà arribar un quart d’hora o vint minuts abans de l’hora de sortida per recollir dorsals.
Cada equip de la modalitat infantil, en fer la inscripció, dirà si participa de forma individual, o si vol prendre part en la classificació d’entitats o escoles de les quals formi part.
Sessió informativa: Dissabte, 4 de maig de 2024, a les 19 h, a la sala d’actes de la UES
Consulta’n tota informació

Trail.- Entrenament Toni Torrejón
2024-05-05
9:30h.
ENTRENAMENT EN PISTA D’ATLETISME (APLICABLE AL TRAIL RUNNING).
Per tots els nivells.
A les pistes d’atletisme del Complex Esportiu Sant Oleguer (Sabadell).
Cobraran 3 euros a l’entrada per fer ús de les pistes.

Millorarem sobretot a la nostra resistència.
Garem velocitat.
Serem més eficients a l’hora de gestionar el ritme de cursa.

La Ganyota.- Reunió informativa campament juliol 2024
2024-05-06 19:30 - 20:30
Reunió informativa per a pares i mares.
Enguany el campament tindrà lloc del 14 al 21 de juliol a Escalarre (La Guingueta d’Àneu)-Pallars Sobirà

Xerrades obertes sobre temes de muntanya.- Aventures de proximitat
2024-05-07 08:00 - 17:00
Aventures de proximitat per en Marc Solé Puig, consultor d’experiència d’usuari en una empresa tecnològica i membre del grup Engarrista.
Vivim en un país privilegiat on a poca distància podem gaudir de paisatges ben variats que ens permeten practicar tota mena d’activitats. Més enllà de les muntanyes i els indrets més coneguts, podem experimentar i viure sensacions ben emocionants, ja sigui caminant, en bicicleta, sobre esquís, escalant, o fins i tot sota terra.
A les 19 h, per zoom

Caminades saludables Senders Km 0.- de Montcada al castell de Can Taió
2024-05-08 08:00 - 15:00
Vallès Occidental. Distància: 12 km >> Desnivell: +/- 150m.
Punt de trobada: Parc de la Llacuna de Mas Duran (Mas Rampinyo) a les 9 del matí
Sortida des de Sabadell en Renfe a les 8 del matí. Pujarem al tren (2 zones) a l’horari de les següents estacions:
Sabadell Nord: 7:52 h >> Sabadell Centre: 7:55 h >> Sabadell Sub: 07:58 h
Anirem i tornarem en Renfe.
Hora aproximada de finalització: 14 h
